Diari Oficial de la Generalitat Valenciana


Sumari del DOGV 2857, del 28-10-1996 (1996/839689)

RESOLUCIÓ de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de de 14 de juny de 1996 i que fa referència a l'aprovació definitiva de la modificació puntual núm. 11 del Pla General d'Ordenació Urbana de Pedreguer.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2857

Data del DOGV
:   28-10-1996

Secció del DOGV
:   ALTRES DISPOSICIONS

Número del document
:   1996/839689


Data del document
:   16-07-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 16 de juliol de 1996, del president de la Comissió Territorial d'Urbanisme d'Alacant, per la qual es fa públic l'Acord de la Comissió Territorial d'Urbanisme de de 14 de juny de 1996 i que fa referència a l'aprovació definitiva de la modificació puntual núm. 11 del Pla General d'Ordenació Urbana de Pedreguer  
La Comissió Territorial d'Urbanisme, en sessió del dia 14 de juny de 1996, va adoptar l'acord següent:  
Vist l'expedient de referència i d'acord amb els següents  
Antecedents de fet  
Primer  
L'Ajuntament, en la sessió plenària de l'1 de febrer de 1996, en va acordar l'aprovació provisional, després de complir el tràmit d'exposició pública, per mitjà d'anuncis apareguts en el Diari Oficial de la Generalitat Valenciana l'1 de desembre de 1995 i en un dels diaris de més difusió provincial el 29 de novembre de 1995, sense que s'hagen presentat al·legacions.  
Segon  
La documentació està integrada per memòria informativa i justificativa i pels plànols d'informació i d'ordenació.  
Tercer  
Aquest expedient té per finalitat la reducció de l'amplària d'un vial perifèric al sòl urbà en un tram d'uns 50 metres, de 10 a 8 metres, i el sobrant de 2 metres passa a sòl no urbanitzable. No es modifica cap altra determinació.  
Consideracions tecnicojurídiques  
Primera  
La tramitació s'estimarà correcta d'acord amb el que estableixen els articles 38, 39, 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atés l'abast de la modificació proposada. S'ha procedit al tràmit del concert previ amb aquest organisme, i la Comissió Informativa d'Urbanisme, del 4 de desembre de 1995, ha informat en el sentit de "No haver-hi inconvenients tècnics a la modificació que es pretén".  
Segona  
La documentació s'estima completa de conformitat amb els articles 27.1, 28.2 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística i 97 del Reglament de Planejament, en allò que resulte d'aplicació al contingut de la proposada.  
Tercera  
Les determinacions d'aquest expedient es consideren, en línies generals, correctes, per la qual cosa no hi ha obstacles a l'aprovació definitiva des de les perspectives de las exigències de la política urbanística i territorial de la Generalitat, tal com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
La Comissió Territorial d'Urbanisme és l'òrgan competent per a l'adopció d'aquest acord a l'empara del que disposen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels òrgans Urbanístics de la Generalitat Valenciana, aprovat per Decret 77/96, de 16 d'abril del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d' Urbanisme acorda:  
1. Aprovar definitivament la modificació puntual núm. 11 del Pla General d'Ordenació Urbana de Pedreguer sobre la reducció de l'amplària de vial en un tram.  
2. Publicar íntegrament aquest acord d'aprovació en el Diari Oficial de la Generalitat Valenciana a efectes de la immediata entrada en vigor, de conformitat amb el que disposen els apartats 4.b) i 2 de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, per faltar el document de normes urbanístiques.  
Aquesta publicació excusa la notificació individualitzada.  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú, i 14.2 del Reglament dels òrgans Urbanístics de la Generalitat Valenciana».  
Alacant, 16 de juliol de 1996.- El president de la Comissió Territorial d'Urbanisme: Fernando Modrego Caballero.